Groot name tree op by JBay Makiti
Top Suid-Afrikaanse kunstenaars sal sorg vir vermaak uit die boonste rakke by die 2019 JBay Makiti.
Die eerste JBay Makiti vind vanaf 20 tot 22 September by die Jeffreysbaai Karavaanpark plaas en is ‘n voortbouing op die KIA Makietie Jeffreysbaai wat verlede jaar gehou is om Jeffreysbaai se oorwinning in die Kwêla Dorp van die Jaar-kompetisie te vier.
“Ons beoog om die JBay Makiti ‘n jaarlike instelling te maak, sodat Kouga die plek word om te wees tydens die September-skoolvakansie.”
Aansoeke vir stalletjies by die Makiti kan voorts tot 30 Junie ingedien word. Die aansoekvorms is beskikbaar by die Makiti se Facebook-blad by www.facebook.com/JBayMakiti/ of stuur ‘n epos na jbaymakiti@gmail.com